text: [{"text_idx": "#000004", "text": "Vi\u00f0 go\u0301\u00f0ari hja\u0301lp fra\u0301 Ndende, fekk Jann Ingi Petersen fullkomuliga yvirtaki\u00f0 a\u0301 mi\u00f0jum v\u00f8lli, og n\u00e6rum hvi\u0301ldi seg a\u0301 v\u00f8llinum, me\u00f0an hann, vi\u00f0 einari avlevering fyri, og a\u00f0ra eftir, vant orkuna u\u0301r TB leikarunum. Hann hev\u00f0i so o\u0301metaliga no\u0301gv oftari bo\u0301ltin, enn allir vi\u00f0leikarir hansara samanlagt, og ta\u00f0 hev\u00f0i vi\u00f0 s\u00e6r, at heimali\u00f0i\u00f0 kundi leggja eitt st\u00f8\u00f0ugt try\u0301st a\u0301 gestirnir av Tv\u00f8royri. Eftir 32 minuttum eydna\u00f0ist heimali\u00f0num eisini at gagny\u0301ta hetta try\u0301sti\u00f0, ta\u0301 teir fanga\u00f0u eina skjo\u0301ta\u0301lopsroynd hja\u0301 TB. Bo\u0301lturin var\u00f0 sp\u00e6ldur u\u0301t i\u0301 vinstra bor\u00f0, har Einar Hansen kom fram vi\u00f0, og ho\u0301ast hansara innlegg var ov langt og h\u00f8gt, til Ndende, so var eydnan solei\u00f0is vi\u00f0 B68, at Jo\u0301nleif H\u00f8jgaard bra\u0301dliga sto\u0301\u00f0 i\u0301 go\u0301\u00f0ari st\u00f8\u00f0u a\u0301 brotsteigarkantinum i\u0301 h\u00f8gru si\u0301\u00f0u. Vi\u00f0 einum skjo\u0301tum trekki og einum la\u0301gum skoti, fekk hann sny\u0301tt Ivan Stojkovic somiki\u00f0, at hann og Gilli S\u00f8rensen, sum av \u00f8llum alvi royndi at hja\u0301lpa, ikki fingu bo\u0301ltin burtur. Ta\u0301 so bo\u0301lturin, fullkomuliga tilvildarliga fellur fyri beinunum a\u0301 Ndende, var l\u00e6tt hja\u0301 sto\u0301ra afrikanska leikaranum, at trilla i\u0301 ma\u0301l til 1-0. Fleiri ma\u0301l komu ikki fyri ste\u00f0gin, og ta\u00f0 var ein l\u00e6tti hja\u0301tv\u00f8ramonnum, sum komu undir sto\u0301rt try\u0301st beint fyri ste\u00f0gin."}, {"text_idx": "#000006", "text": "Ta\u0301 li\u00f0ini komu inn a\u0301 v\u00f8llin til seinna ha\u0301lvleik, sa\u0301st, at Jann Ingi Petersen ikki var millum B68 leikararnir. Hann var\u00f0 u\u0301tskiftur. Um ta\u00f0 var hetta, sum gav u\u0301tslagi\u00f0, ella hvat ta\u00f0 var, er ikki l\u00e6tt at meta um. Hvussu er og ikki, so komu TB leikararnir longur fram a\u0301 v\u00f8llin, og to\u0301ku beinanvegin sty\u0301ringina av dystinum, sum Jann Ingi hev\u00f0i gj\u00f8rt so fyrimyndarliga i\u0301 fyrsta ha\u0301lvleiki. Ikki gekk long ti\u0301\u00f0, a\u0301\u00f0renn TB byrja\u00f0u at fa\u0301a st\u00f8rri og st\u00f8rri m\u00f8guleikar, og sum ha\u0301lvleikurin lei\u00f0, bleiv try\u0301sti\u00f0 bert st\u00f8rri. Li\u00f0ini h\u00f8vdu, at kalla, by\u0301tt um leiklut. Nu\u0301 var ta\u00f0 TB sum var omana\u0301, og ta\u00f0 vi\u00f0 li\u0301t. Bo\u0301lturin to\u0301ktist to\u0301 ikki vilja framvi\u00f0 Hans J\u00f8rgensen i\u0301 B68 ma\u0301linum, sum sp\u00e6ldi ein sera go\u0301\u00f0an dyst. Fleiri fer\u00f0ir ma\u0301tti Hans veruliga vi\u0301sa sto\u0301rsp\u00e6l, ta\u0301 serliga Bojan Timic, Igor Grkajac og Poul Ingason royndu seg. Fleiri a\u00f0rir royndu seg eisini, men hesir umr\u00f8ddu blivu t\u00e6ttastir. A\u0301sko\u00f0ararnir, sum i\u0301 sto\u0301rum tal vo\u0301ru komnir nor\u00f0ur vi\u00f0, royndu, av \u00f8llum alvi, at stu\u00f0la leikarunum, sum ti\u0301\u00f0uliga mangla\u00f0u bert ta\u00f0 si\u0301\u00f0sta skumpi\u00f0, fyri at skora."}, {"text_idx": "#000008", "text": "Ta\u0301 fjo\u0301r\u00f0i do\u0301mari vi\u0301sti, at fy\u0301ra minuttir skuldu leggjast afturat, fo\u0301r TB i\u0301 a\u0301lop, og, sum ikki einafer\u00f0, var ta\u00f0 gj\u00f8gnum vinstru si\u0301\u00f0u, har Gilli S\u00f8rensen mangan hev\u00f0i ho\u0301tt verjuna hja\u0301 vertunum. Gilli fekk bo\u0301ltin, gj\u00f8rdi seg kla\u0301ran til at u\u0301tfordra, og byrja\u00f0i si\u0301\u00f0ani at spurta framvi\u00f0 brotsteigarmarkinum, inn mo\u0301ti mi\u00f0juni. Toftamenn vistu ikki si\u0301ni livandi ra\u0301\u00f0, og royndu at kroysta hann millum tveir av si\u0301num egnu. Men Gilli var ov skjo\u0301tur, og smeyg s\u00e6r millum teir. Komin n\u00f8kunlunda beint uttanfyri brotsteigin, mitt fyri, bleiv kviki driblarin so ste\u00f0ga\u00f0ur av einari tungari og grovari takling. Her til og ikki longur, to\u0301ktist Jo\u0301han Da\u0301vur H\u00f8jgaard at hugsa.\nTB fekk tilluta\u00f0 eitt fri\u0301spark, og hetta u\u0301r einari sera vandamiklari st\u00f8\u00f0u. TB eiga fleiri go\u0301\u00f0ar fri\u0301sparkskju\u0301ttar, og serliga Bojan Timic og Gilli S\u00f8rensen hava tiki\u00f0 s\u00e6r av hesum m\u00f8guleikum higartil. Ba\u0301\u00f0ir vo\u0301ru sostatt beinanvegin vi\u00f0 bo\u0301ltin, kla\u0301rir til at skjo\u0301ta. Ta\u00f0 bleiv to\u0301 ungi tv\u00f8rama\u00f0urin, Gilli S\u00f8rensen, sum eisini hev\u00f0i vunni\u00f0 TB hendan m\u00f8guleika, i\u00f0 slapp at skjo\u0301ta. Sum um, at hann ikki hev\u00f0i gj\u00f8rt anna\u00f0 i\u0301 li\u0301vinum, hamra\u00f0i hann bo\u0301ltin i\u0301 handara si\u0301\u00f0unet, uttan nakran livandi m\u00f8guleika hja\u0301 Hans J\u00f8rgensen at bjarga. Alt eksplodera\u00f0i av gle\u00f0i, og ny\u0301ggja fjepparafelagi\u00f0 hja\u0301 TB, Einherjar, i\u00f0 du\u0301gliga h\u00f8vdu klappa\u00f0, ro\u0301pt og geyla\u00f0, allan dystin a\u0301 tamb, fingu loksins vinningin. Leikararnir h\u00f8vdu opinbart hoyrt allan hendan go\u0301\u00f0a stu\u00f0ul, og runnu allir sto\u0301rsmi\u0301landi mo\u0301ti tru\u0301gvu stu\u00f0lunum, sum takka\u00f0u, vi\u00f0 at geyla enn meira, og enn har\u00f0ari. Seinastu fy\u0301ra minuttirnar av dystinum, hoyrdist valla naka\u00f0 anna\u00f0 a\u0301 Toftum, enn ovurhondsfegnir Einherjar. Ja, okur a\u0301ttu Svangaskar\u00f0 ! Dysturin enda\u00f0i vi\u00f0 javnleiki, og ta\u00f0 hevur vi\u00f0 s\u00e6r, at TB enn halda s\u00e6r try\u0301 stig frammanfyri B68, umframt at okkara eisini yvirtaka sjeynda pla\u0301ss, sum eina l\u00f8tu var i\u0301 var\u00f0veislu hja\u0301 NSI\u0301. Nu\u0301 er so summarste\u00f0gur i\u0301 tri\u0301ggjar vikur, a\u0301\u00f0renn KI\u0301 koma su\u00f0ur at testa okra styrki vi\u00f0 Sto\u0301ra\u0301. Okra heilsan til klaskvi\u0301kingar er bara... Komi\u00f0 an, okur eru MEIRA enn kla\u0301rir !"}]